Die Browns is ook uitgetrap dat hulle publisiteit soek. “Deur die geboorte van hul kind in ’n mediageleentheid te omskep het die Browns die kind verneder en geïnstitusionaliseer.
Daarvoor – en nie hul daad van medies gesteunde geboorte nie– behoort die Browns as simbole van die verval van Westerse sedes beskou te word,” lui ’n destydse lesersbrief aan die tydskrif Time.
Maar Louise hou vol haar ouers het nie ’n keuse gehad oor of hulle haar geboorte wou bekendmaak of nie.
Lesley se mediese span het ook besluit om Louise se geboorte met ’n keisersnee af te neem sodat die publiek op foto’s kon sien hoe beskadig Lesley se Fallopiusbuise was – dit was immers die rede hoekom sy nie kon swanger raak nie.